Diari Oficial de la Generalitat Valenciana


Sumari del DOGV 8284, del 30-04-2018 (2018/4222)

RESOLUCIÓ de 24 d'abril de 2018, de la Direcció General de Funció Pública, per la qual es deixa sense efecte la Resolució de 3 d'abril de 2018, per la qual es convocava la provisió, pel sistema de lliure designació, d'un lloc de treball vacant de naturalesa funcionarial en la Vicepresidència i Conselleria d'Igualtat i Polítiques Inclusives, convocatòria número 28/2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4222


Data del document
:   24-04-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 24 d'abril de 2018, de la Direcció General de Funció Pública, per la qual es deixa sense efecte la Resolució de 3 d'abril de 2018, per la qual es convocava la provisió, pel sistema de lliure designació, d'un lloc de treball vacant de naturalesa funcionarial en la Vicepresidència i Conselleria d'Igualtat i Polítiques Inclusives, convocatòria número 28/2018. [2018/4222]  
  
Antecedents de fet  
1. En data 10.04.2018, es va publicar en el Diari Oficial de la Generalitat Valenciana número 8270, la Resolució de 3 d'abril de 2018, de la Direcció General de Funció Pública, per la qual es convocava la provisió, pel sistema de lliure designació, d'un lloc de treball vacant de naturalesa funcionarial en la Vicepresidència i Conselleria d'Igualtat i Polítiques Inclusives, convocatòria número 28/2018.  
2. Advertida errada en la convocatòria esmentada, ja que el lloc de treball convocat, número 31.390, cap secretaria director/a general, adscrit a la Direcció General de Coordinació Institucional de la Vicepresidència, va ser creat el 14.02.2018, després de la data de publicació de l'última Relació de Llocs de Treball de la Presidència de la Generalitat i de les conselleries, aprovada per Resolució de 19 d'octubre de 2017, de la consellera de Justícia, Administració Pública, Reformes Democràtiques i Llibertats Públiques (DOGV 8155, 24.10.2017), per la qual segons el que estableix l'article 34.3 de la Llei 10/2010, de 9 de juliol, d'ordenació i gestió de la funció pública valenciana, no pot convocar-se ni adjudicar-se el lloc de treball esmentat amb destinació definitiva fins a la publicació de la nova Relació de llocs de treball, tot incorporant-hi l'esmentat lloc.  
  
Fonaments de dret  
Únic. Article 109 de la Llei 39/2015, d'1 d'octubre, del procediment comú de les administracions públiques, que regula la revocació d'actes administratius i rectificació d'errades (BOE 236, 02.10.2015).  
  
Fent ús de les atribucions conferides per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Deixar sense efecte la Resolució de 3 d'abril de 2018, de la Direcció General de Funció Pública, per la qual es convoca la provisió, pel sistema de lliure designació del lloc de treball número 31.390, cap secretaria director/a general, convocatòria 28/2018.  
  
Segon  
Declarar que han perdut el seu dret els funcionaris que van presentar sol·licituds, dins del termini i en la forma oportuna, per a la convocatòria 28/18.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen escaient.  
  
València, 24 d'abril de 2018.- La directora general de Funció Pública: Eva María Coscollá Grau.